Hlemmur
„Hlemmur“ - islandų grupės Sigur Rós to paties pavadinimo dokumentinio filmo garso takelis įrašytas 2002 m. Pirmiausia įrašas buvo parduodamas 2003 m. pavasarį vykusiame grupės koncertiniame ture po Europą ir Ameriką. Tai instrumentinės elektronikos įrašas, kuriame 19 kūrinių, kurių keletas yra tų pačių temų variacijos. 2007 m. rugpjūtį ribotu tiražu, kuriame be albumo buvo ir paties filmo DVD, perleido grupės nuosava įrašų kompanija Krúnk.